கிழக்கு ஆப்பிரிக்காவில் ஷீலா

கிழக்கு ஆப்பிரிக்காவில் ஷீலா (Kizhakku Africavil Sheela) என்பது 1987 இல் துவாரகீசு தயாரித்து இயக்கிய இந்தியத் தமிழ்த் திரைப்படமாகும். 1986 இல் வெளிவந்த கன்னடத் திரைப்படமான ஆப்பிரிக்கடால்லி ஷீலாவின் மறுஆக்கமாகும்.  ஷீனா, குயின் ஆஃப் தி ஜங்கிள் ஆகியோரின் படைப்புகளால் ஈர்க்கப்பட்ட, இத்திரைப்படத்தில் சுரேசு, சகிலா சதா, நிழல்கள் ரவி, காஞ்சனா ஆகியோர் நடித்திருந்தனர். இத்திரைப்படம் 1987 சனவரி 14 அன்று வெளியிடப்பட்டது.

 கதைச்சுருக்கம் 
ஒரு மருத்துவர் தனது மனைவியுடன் பழங்குடியினருக்கு உதவ ஆப்பிரிக்காவின் இருண்ட கண்டத்திற்குச் செல்கிறார். அது முடிவதற்குள் இருவரும் கொல்லப்படுகிறார்கள். அவர்களது மகள் குரங்குகளால் வளர்க்கப்பட்டு, ஷீலாவாக வளர்கிறாள். மருத்துவரின் தந்தை தனது மகனைத் தேட ஒரு குழுவை அனுப்புகிறார். இந்த பயணக் குழுவின் உறுப்பினர்களுக்கு வேறு இலக்குகள் உள்ளன  என்பது அவருக்குத் தெரியவில்லை. பயணத்தின் உறுப்பினர்களில் ஒருவர் அவர்களின் நகர்வுகளை எவ்வாறு சரிபார்த்து மீட்புப் பணிகளைச் செய்கிறார் என்பது கதையின் மற்ற காட்சிகளை உருவாக்குகிறது.

 நடிகர்கள் 
 நிழல்கள் ரவி
 சகிலா சதா
 சுரேசு
 செந்தில் 
 சாருஹாசன் 
 டெல்லி கணேஷ் 
 கோவை சரளா 
 ஒரு விரல் கிருஷ்ணா ராவ் 
 ஓமக்குச்சி நரசிம்மன் 
 வெள்ளை சுப்பையா

 தயாரிப்பு 
கிழக்கு ஆப்பிரிக்காவில் ஷீலா என்பது 1986 இல் வெளியான கன்னடத் திரைப்படமான ஆப்பிரிக்காடல்லி ஷீலாவின் மறுஆக்கமாகும். இத்திரைப்படம் ஷீனா, குயின் ஆஃப் தி ஜங்கிள் நடித்த படைப்புகளால் ஈர்க்கப்பட்ட இத்திரைப்படம் முக்கியமாக ஜிம்பாப்வேயில் படமாக்கப்பட்டது. துவாரகீசு அவரால் இயக்கப்பட்டு. அவரது  துவாரகீசு சித்ரா என்ற பதாகையின் கீழ் அவரால் தயாரிக்கப்பட்டது. கன்னடத்தில் ஷீலா என்ற பெயரில் நடித்த சகிலா சதா, மறுஆக்கத்தில் தனது பாத்திரத்தில் மீண்டும் நடித்தார்.

 பாடல்கள் 
இத்திரைப்படத்தின் பாடல்களுக்கு பப்பி லகரி இசையமைத்திருந்தார். பின்னணி இசையை விஜய் ஆனந்த் மேற்கொண்டார். பாடல் வரிகளை கவிஞர் வாலி எழுதியிருந்தார்.

 வெளியீடும் வரவேற்பும் 
கிழக்கு ஆப்பிரிக்காவில் ஷீலா 1987 சனவரி 14 அன்று வெளியிடப்பட்டது. 1987 பெப்ரவரி 6 நடத்தப்பட்ட ஒரு மதிப்பாய்வில், தி இந்தியன் எக்ஸ்பிரஸ் இத்திரைப்படம் பெரும்பாலும் "பட்டியிலிடாத" தொலைக்காட்சித் தொடரான அப்பு அவுர் பப்புவை ஒத்திருப்பதாக உணர்ந்தது. என்று எழுதியது. ஏனெனில் இது அக்காலத்தில் பொதுவாக இருந்த மொழிமாற்றம் செய்யப்பட்ட தெலுங்கு அதிரடித் திரைப்படங்களைப் போலவே "குறைந்ததாகவும் குப்பையாகவும்" இருந்தது. விமர்சகர் வில்லன்களின் குணாதிசயங்களை விமர்சித்தார், ஆனால் பப்பி லஹிரியின் "கவர்ச்சியான  குத்து பாடலில்" டிஸ்கோ சாந்தியின் "நடனத்தைப்" பாராட்டினார். கல்கியின் ஜெயமன்மதன் இப்படத்தைத் தமிழ் அல்லாத வேறு மொழியில் சிறப்பாகச் செய்திருக்கலாம் எனக் கூறினார்.

 மேற்கோள்கள் 

 வெளி இணைப்புகள் 
 கிழக்கு ஆப்பிரிக்காவில் ஷீலா

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்